
อาสาสมัครสาธารณสุขประจำหมู่บ้าน หรือที่เราเรียกย่อ ๆ ว่า อสม. 

เป็นรูปแบบหนึ่งของการมีส่วนร่วมของประชาชนในการดูแลสุขภาพของตนเอง ครอบครัว และชุมชน โดยผ่านกระบวนการอบรมให้ความรู้จากเจ้าหน้าที่สาธารณสุข และการปฏิบัติงานด้วยความเสียสละต่อประชาชนในหมู่บ้าน กระทรวงสาธารณสุขได้เริ่มดำเนินงานมาตั้งแต่ปี พ.ศ. 2520 เป็นต้นมา อสม. จึงเพิ่มจำนวนมากขึ้นตามลำดับจนครอบคลุมหมู่บ้านในชนบทและชุมชนเมืองกว่า 8 แสนคน แม้ว่าพลังของ อสม. อาจจะดูเล็กน้อยดั่งเม็ดกรวดเม็ดทรายเมื่อยามกระจายอยู่ตามหมู่บ้านและชุมชน ต่าง ๆ แต่เมื่อมีการรวมตัวเป็นกลุ่มก้อนเป็นชมรมฯ พลังเหล่านี้ก็มีความมั่นคงดั่งภูผา พร้อมที่จะต่อสู้และก้าวนำไปสู่การพัฒนาด้านสุขภาพและคุณภาพชีวิตของภาค ประชาชน กระทรวงสาธารณสุข จึงได้จัดสวัสดิการเพื่อเป็นขวัญกำลังใจให้แก่ผู้ปฏิบัติงานเหล่านี้  ดังนี้ 
1. อสม.และครอบครัว  จะได้รับการลดหย่อนค่าห้องพิเศษและอาหารพิเศษ 50% ในหน่วยบริการของกระทรวงสาธารณสุข 

2. อสม.ที่ปฏิบัติงานครบ 10 ปี หรือ อสม.ดีเด่นระดับจังหวัดขึ้นไป  จะได้รับการยกเว้นค่าห้องพิเศษและอาหารพิเศษ 100% ในหน่วยบริการของกระทรวงสาธารณสุข  โดยให้เป็นสิทธิเฉพาะตัว อสม. 

3. ประธานรมรม อสม. ระดับอำเภอ  ได้รับการยกเว้นค่าห้องพิเศษและอาหารพิเศษ 100% ในโรงพยาบาลชุมชนประจำอำเภอ โดยให้เป็นสิทธิเฉพาะตัว อสม. 

4. อสม. ได้รับการลดหย่อนราคาค่าโดยสารรถไฟ ชั้นสาม ได้ 20%  ในช่วงเดือนมิถุนายน – กันยายน ของทุกปี 

5. อสม.และ บุตร-ธิดา  ได้รับการส่งเสริมโควตาศึกษาต่อในหลักสูตรของกระทรวงสาธารณสุข 

6. อสม. สามารถใช้ตำแหน่งเทียบโอนหน่วยกิจในกรณีที่เรียนต่อเนื่องสายสามัญของการศึกษานอกระบบ (กศน.)

องค์การบริหารส่วนตำบลชะอวด
อำเภอชะอวด  จังหวัดนครศรีธรรมราช
โทร. 0-7538-0332

สวัสดิการ / สิทธิประโยชน์  อสม.
 (อาสาสมัครสาธารณสุขประจำหมู่บ้าน)

